Συσχέτιση των δυναμικών παραμέτρων του Κέντρου Πίεσης με τη δύναμη των έξω στροφέων μυών του ισχίου σε άτομα με ανακατασκευή Πρόσθιου Χιαστού Συνδέσμου
Creators: name: Ζακαλκά, Ιωάννα Νικολάου
Publisher: name: Aristotle University of Thessaloniki
Year: 2021
Subjects: Κέντρο Πίεσης
Πρόσθιος Χιαστός Σύνδεσμος
Δύναμη έξω στροφέων μυών ισχίου
Center of Pressure
Anterior Cruciate Ligament
External rotators muscles of the hip strength

description: Σκοπός της έρευνας ήταν η μελέτη των επιπτώσεων της ανακατασκευής του Πρόσθιου Χιαστού Συνδέσμου (ΠΧΣ) στις παραμέτρους του Κέντρου Πίεσης (ΚΠ) και η ενδεχόμενη συσχέτιση με τη δύναμη των έξω στροφέων μυών του ισχίου. Συμμετείχαν 40 αθλητές οι οποίοι χωρίστηκαν στην πειραματική ομάδα (ΠΟ) (n=20, ηλικία: 27.9 ± 5.86 έτη, ύψος: 1.80 ± 0.08 εκ, μάζα: 76.25 ± 10.52 χλγ) με ανακατασκευή του ΠΧΣ στο κυρίαρχο κάτω άκρο και στην ομάδα ελέγχου (ΟΕ) (n=20, ηλικία: 26.7 ± 4.30 έτη, ύψος: 1.79 ± 0.12 εκ, μάζα: 76.4 ± 13.35 χλγ). Αξιολογήθηκαν η μέση ταχύτητα και η συνολική μετατόπιση του εμβαδού του ΚΠ κατά τη μονοποδική στήριξη διάρκειας 40 δευτερολέπτων με οπτική ανατροφοδότηση και 20 δευτερολέπτων χωρίς οπτική ανατροφοδότηση, στο κυρίαρχο και μη κυρίαρχο κάτω άκρο καθώς επίσης και η δύναμη των έξω στροφέων μυών του ισχίου. Η ανάλυση διακύμανσης έδειξε μη στατιστικά σημαντική διαφορά στην ταχύτητα και τη συνολική μετατόπιση του εμβαδού του ΚΠ, ανάμεσα στις δύο ομάδες και ανάμεσα στα κάτω άκρα. Η σχετική δύναμη των έξω στροφέων βρέθηκε επίσης χωρίς στατιστικά σημαντική διαφορά μεταξύ των δύο άκρων. Δεν παρατηρήθηκε σημαντική συσχέτιση μεταξύ της ταχύτητας ή της συνολικής μετατόπισης του εμβαδού του ΚΠ κατά τη μονοποδική στήριξη με τη σχετική δύναμη των έξω στροφέων. Συμπεραίνουμε λοιπόν ότι η μέση ταχύτητα μετατόπισης και η συνολική μετατόπιση του εμβαδού του ΚΠ κατά τη μονοποδική στήριξη δεν είναι ικανή να ξεχωρίσει το πάσχον από το υγιές άκρο. Επίσης η δύναμη των έξω στροφέων του ισχίου δεν είναι διαφορετική μεταξύ των άκρων αλλά ούτε και συσχετίζεται με μικρότερη μετατόπιση του ΚΠ. Συνεπώς η πρόβλεψη της επιστροφής στη δραστηριότητα ατόμων με ανακατασκευή του ΠΧΣ και η ένταξη ασκήσεων ενδυνάμωσης των έξω στροφέων μυών του ισχίου στο πρόγραμμα αποκατάστασης θα χρειαζόταν επιπλέον μετρήσεις και σε χρονικά διαστήματα διαφορετικά προκειμένου να οδηγήσουν στην αναμενόμενη μείωση της ασυμμετρίας που είναι μάλλον παράγοντας κάκωσης του ΠΧΣ.
description: The aim of this study was to investigate whether the reconstruction of the Anterior Cruciate Ligament (ACL) causes changes in the parameters of the Center of Pressure (COP) and whether there is a correlation with the strength of the external rotator muscles of the hip. 40 athletes were divided into the experimental group (EG) (n = 20, age: 27.9 ± 5.86 years, height: 1.80 ± 0.08 cm, weight: 76.25 ± 10.52 kg) with reconstruction of the ACL in their dominant lower extremity and the control group (CG) (n = 20, age: 26.7 ± 4.30 years, height: 1.79 ± 0.12 cm, weight: 76.4 ± 13.35). The mean velocity and sway of the COP on single leg stance lasting 40 seconds with visual feedback and for 20 seconds without visual feedback, in the dominant and non-dominant lower extremity, as well as the strength of the hip external rotator muscles at both lower extremities were assessed. The analysis of variance showed a non-statistically significant difference on the velocity and sway of the COP between the two groups and between the lower extremities. The relative strength of the external rotators was also found without a statistically significant difference between the two limbs. No significant correlation was observed between the velocity and sway of the COP during single-leg stance and the relative strength of the external rotators. We conclude, that the average COP velocity and the total sway of the COP during single leg stance are not able to distinguish the operated from the non-operated limb. Moreover, the strength of the hip external rotators is not different between the extremities, nor is it associated with a smaller COP sway. Therefore, predicting a return to activity of individuals with an ACL reconstruction and including strengthening exercises of the hip external rotators in the rehabilitation program would require additional measurements at different intervals, in order to lead to the expected reduction of the asymmetry which is probably a factor of ACL injury.